Diari Oficial de la Generalitat Valenciana


Sumari del DOGV 3140, del 11-12-1997 (1997/11451)

Bases específiques per a la provisió, en propietat, d'una plaça de puericultor o puericultora.
----------------------------------------------------------------------------------------------

### Dades del document

Número de DOGV
:   3140

Data del DOGV
:   11-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11238


Data del document
:   12-11-1997

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * concurs administratiu
    * administració local

Bases específiques per a la provisió, en propietat, d'una plaça de puericultor o puericultora. [97/C11885]
  
El Ple de l'Ajuntament de Carcaixent, en sessió celebrada el dia 25 de setembre de 1997, aprovà les bases per a la provisió d'una plaça de puericultor o puericultora, mitjançant el sistema de concurs oposició que es detalla a continuació:
  
Bases específiques per a la provisió, en propietat, d'una plaça de puericultor o puericultora
  
Primera. Objecte de la convocatòria
  
- Denominació de la plaça: puericultor o puericultora.
  
- Naturalesa: laboral (a temps parcial: 31,25%).
  
- Retribucions: les equivalents al grup C de funcionaris.
  
- Sistema selectiu: concurs oposició.
  
- Nombre de places: una.
  
- Lloc vacant: escola infantil.
  
Segona. Requisits del personal aspirant
  
Requisits generals previstos en la base tercera de les bases generals municipals.
  
- Titulació exigida: diplomatura en Puericultura o tècnic especialista en Jardí d'Infància, nivell FP II.
  
Tercera. Presentació dels requisits i drets d'examen
  
- Lloc: les sol·licituds es presentaran al Registre General de l'Ajuntament o en la forma que determina l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- Termini: 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado.
  
- Forma: mitjançant una instància que es facilitarà a les oficines municipals.
  
- Òrgan al qual s'adreçaran: a l'Alcaldia Presidència de l'Ajuntament de Carcaixent.
  
- Import drets d'examen: 1.500 pessetes.
  
- Pagament: caixa municipal.
  
Quarta. Admissió dels aspirants
  
El contingut d'aquesta base es regeix pel que es disposa en la base cinquena de les bases generals municipals.
  
Cinquena. Tribunals qualificadors
  
- Categoria del tribunal: tercera.
  
El contingut d'aquesta base es regeix pel que es disposa en la base sisena de les bases generals municipals.
  
Sisena. Començament i desenvolupament de les proves
  
El contingut d'aquesta base es regeix pel que es disposa en la base setena de les bases generals municipals.
  
Setena. Sistema selectiu i qualificació dels exercicis
  
El sistema selectiu serà el de concurs oposició. La qualificació es regirà pel que es disposa en la base novena de les bases generals municipals.
  
Vuitena. Fase de concurs
  
- Barem:
  
1. Titulacions
  
Es valorarà fins a un màxim d'1 punt la possessió de titulacions acadèmiques, sempre que no siguen requisit per a l'accés a la plaça i que tinguen relació directa amb les característiques de la plaça, d'acord amb el següent criteri:
  
- Si el títol acadèmic és de nivell superior a l'exigit en la convocatòria: 1 punt.
  
- Si el títol acadèmic és de nivell igual a l'exigit en la convocatòria: 0,5 punts.
  
2. Coneixements de valencià
  
El coneixement del valencià, acreditat amb un certificat oficial de la Junta Qualificadora de Coneixements de Valencià, es valorarà fins a un màxim de 0,50 punts, segons el següent criteri:
  
- Coneixement oral: 0,10 punts.
  
- Certificat de grau elemental: 0,20 punts.
  
- Certificat de grau mitjà: 0,35 punts.
  
- Certificat de grau superior: 0,50 punts.
  
No acumulables els uns als altres, és a dir, en el supòsit d'estar en possessió de diversos certificats d'aquests, solament és valorarà el de major puntuació.
  
3. Experiència professional
  
Es valoraran a raó de 0,25 punts per any de serveis prestats en l'administració pública o empresa privada, realitzant funcions iguals o semblants a les de la plaça convocada, fins a un màxim de 4 punts.
  
4. Cursos
  
Es valoraran aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats, o qualsevol altre curs homologat per l'Institut Valencià d'Administració Pública, segons el següent criteri:
  
- Cursos de duració igual o superior a 100 hores: 2 punts.
  
- Cursos de 75 o més hores i menys de 100 hores: 1,50 punts.
  
- Cursos de 50 o més hores i menys de 75 hores: 1 punt.
  
- Cursos de 25 o més hores i menys de 50 hores: 0,30 punts.
  
Resta de cursos, amb un mínim de 15 hores: 0,10 punts.
  
La valoració total d'aquest apartat no podrà excedir els 2 punts.
  
5. Altres mèrits
  
Es valorarà fins a 2 punts l'assistència a altres cursos de formació, idiomes, seminaris i jornades, que tinguen relació amb la plaça convocada.
  
Novena. Fase d'oposició
  
Constarà dels següents exercicis, la lectura dels quals davant del tribunal per part de l'aspirant podrà ser sol·licitada pel mateix tribunal, el qual, així mateix, podrà formular preguntes en relació amb els dits exercicis.
  
- Primer exercici. De caràcter obligatori i eliminatori.
  
Consistirà a respondre, en un període màxim de mitja hora, un test amb un mínim de 20 preguntes i tres respostes alternatives, que versarà sobre les matèries comunes del programa que consta en l'annex d'aquestes bases.
  
L'exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.
  
- Segon exercici. De caràcter obligatori i eliminatori.
  
Consistirà a redactar, en un període màxim d'una hora, un tema extret a l'atzar, sobre les matèries específiques compreses en el programa d'aquesta convocatòria.
  
L'exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.
  
- Tercer exercici. De caràcter obligatori i eliminatori.
  
Consistirà a resoldre, en un període màxim de dues hores, dos supòsits pràctics que plantejarà el tribunal immediatament abans del començament de l'exercici, sobre les matèries específiques compreses en el programa de la convocatòria.
  
L'exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.
  
- Quart exercici. De caràcter obligatori i no eliminatori.
  
Consistirà a traduir del castellà al valencià, o viceversa, un text proposat pel tribunal qualificador, i amb la duració que aquest determine.
  
L'exercici es puntuarà fins a màxim de 2 punts.
  
Deu. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió
  
El contingut d'aquesta base es regeix pel que es disposa en les bases deu, onze, dotze, tretze, catorze i quinze de les bases generals municipals.
  
Onze
  
En tot allò no previst en aquestes bases específiques, s'actuarà d'acord amb el que es disposa en les bases generals municipals, aprovades per l'Ajuntament, en la sessió de 27 de gener de 1994, i publicades en el Butlletí Oficial de la Província d'11 de febrer de 1994 i en el Diari Oficial de la Generalitat Valenciana de 24 de febrer de 1994.
  
Dotze
  
Contra aquestes bases específiques, que posen fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, de conformitat amb l'article 58 de la Llei Reguladora de la Jurisdicció Contenciosa Administrativa.
  
2. Aquestes bases específiques es troben a disposició de les persones interessades a les dependències municipals, en horari d'oficina.
  
ANNEX
  
Grup I. Matèries comunes
  
Tema 1. La Constitució Espanyola de 1978: estructura, contingut i principis fonamentals.
  
Tema 2. Organització territorial de l'estat. Les comunitats autònomes.
  
Tema 3. Els estatuts d'autonomia: el seu significat. L'Estatut d'Autonomia de la Comunitat Valenciana: estructura i institucions bàsiques.
  
Tema 4. L'acte administratiu: concepte i classes. Els elements de l'acte administratiu.
  
Tema 5. El municipi. El terme municipal. La població. L'empadronament.
  
Tema 6. Organització municipal. Competències.
  
Tema 7. El pressupost municipal i les seues bases d'execució. Estructura del pressupost.
  
Tema 8. Drets i deures dels funcionaris públics locals. Incompatibilitats. Règim disciplinari.
  
Grup II. Matèries específiques
  
Tema 1. El desenvolupament evolutiu del xiquet de 0 a 3 anys: pautes generals.
  
Tema 2. Problemàtica més freqüent que pot incidir en el desenvolupament dels xiquets de 0 a 3 anys.
  
Tema 3. Objectius educatius del primer cicle d'Educació Infantil.
  
Tema 4. Organització de l'Escola Infantil: distribució d'espais i dependències.
  
Tema 5. Legislació i protecció maternoinfantil.
  
Tema 6. Epidemiologia i profilaxi.
  
Tema 7. Seguretat i higiene escolar a l'Escola Infantil.
  
Tema 8. Desenvolupament sexual de 0 a 3 anys. Sexualitat i educació infantil.
  
Tema 9. Adquisició d'hàbits en el primer cicle d'Educació Infantil.
  
Tema 10. Hàbits de convivència i habilitats socials en els xiquets de 0 a 3 anys.
  
Tema 11. Desenvolupament psicosocial infantil: el joc com a activitat psicosocial. Joc simbòlic.
  
Tema 12. Activitats i jocs en educació infantil.
  
Tema 13. El paper dels pares com a col·laboradors a l'Escola Infantil: organització d'activitats complementàries.
  
Tema 14. Principals teories de l'educació infantil: aportacions a l'estudi del xiquet.
  
Tema 15. Els mitjans audiovisuals i l'aprenentatge.
  
Tema 16. La integració dels xiquets amb necessitats educatives especials a l'Escola Infantil.
  
Tema 17. El desenvolupament emocional i afectiu en el xiquet de 0 a 3 anys.
  
Tema 18. Alimentació i nutrició a l'Escola Infantil.
  
Tema 19. Comunicació corporal i possibilitats expressives del cos.
  
Tema 20. El desenvolupament psicomotor en els xiquets de 0 a 1 any.
  
Tema 21. El desenvolupament psicomotor en els xiquets d'1 a 2 anys.
  
Tema 22. El desenvolupament psicomotor en els xiquets de 2 a 3 anys.
  
Tema 23. El desenvolupament de la intel·ligència segons Piaget en l'etapa de 0 a 3 anys.
  
Tema 24. Importància de l'estimulació precoç com a prevenció de les dificultats en el desenvolupament evolutiu del xiquet de 0 a 3 anys.
  
Tema 25. Desenvolupament del llenguatge en el xiquet de 0 a 1 any.
  
Tema 26. Desenvolupament del llenguatge en el xiquet d'1 a 2 anys.
  
Tema 27. Desenvolupament del llenguatge en el xiquet de 2 a 3 anys.
  
Tema 28. El retard mental en els xiquets de 0-3 anys: causes i proposta d'intervenció.
  
Tema 29. Els pares com a agents educatius en l'etapa de 0 a 3 anys.
  
Tema 30. Problemàtica de les mancances afectives en l'etapa de 0-3 anys.
  
Tema 31. Activitats per a estimular el llenguatge en els xiquets de 0 a 3 anys.
  
Tema 32. Programació i proposta d'activitats dels xiquets de 0 a 3 anys.